Ahmad C

Mohamad bin Abdul Hamid atau lebih dikenali sebagai Ahmad C (1932 – 14 Januari 2010) merupakan seorang penyanyi dan pelakon veteran Singapura.

Beliau banyak berlakon dalam beberapa filem terbitan Malay Film Productions, seperti Pendekar Bujang Lapok, Ali Baba Bujang Lapok, Abu Hassan Penchuri, Ibu Mertua-ku, Seniman Bujang Lapok dan Raja Bersiong.

Ahmad C juga pernah menganggotai kumpulan Panca Sitara 1 dan 2 sekitar era 50-an bersama P. Ramlee, Kassim Masdor, Aziz Jaafar dan Normadiah. Beliau juga kadangkala dikreditkan sebagai Mohamad Hamid iaitu nama sebenar beliau dalam filem-filem lakonannya.

Kerjaya
Tugas awalnya sebagai buruh kasar dan kemudian barulah beliau diberi peluang menjadi pelakon tambahan seterusnya pelakon pembantu yang sangat diingati.

Ahmad C ialah individu yang menemui bakat P. Ramlee ketika menyanyi di pentas Bukit Mertajam, Pulau Pinang pada tahun 1947. Ketika itu, beliau menemani pengarah B. S. Rajhans yang dihantar oleh pihak studio untuk hadir bagi mencari bakat-bakat baru. Ahmad C meminta Rajhans untuk mengambil Ramlee sebagai penyanyi di Jalan Ampas. Rajhans telah menulis satu nota dan diberikan kepada Ahmad C untuk disampaikan kepada Ramlee di belakang pentas. Nota itu mengandungi tujuan menawarkan Ramlee untuk ke Jalan Ampas. Itulah buat kali pertama Ahmad C bersua muka dan bersalaman dengan Ramlee.

"Rupa-rupanya orang yang aku temui itu mempunyai bakat seni yang sungguh besar", begitulah kata-kata yang pernah keluar dari mulut Ahmad C. Ramlee dengan Ahmad C mempunyai satu pertalian persahabatan yang sangat erat. Hubungan kedua-duanya tak ubah seperti abang dan adik. Tetapi dalam apa pun keadaan Ramlee akan menjadi ketua dan Ahmad C sentiasa menjadi pengikut yang setia.

Setelah Ramlee dilantik menjadi pengarah beliau tidak pernah melupakan sahabatnya itu. Menerusi filem pertama arahannya Penarek Becha pada tahun 1955, P. Ramlee mengambil Ahmad C sebagai berlakon sebagai salah seorang penarik beca dalam filem berkenaan. Antara filem-filem lain arahan Ramlee yang turut menampilkan Ahmad C seperti Semerah Padi, Pendekar Bujang Lapok, Ali Baba Bujang Lapok, Seniman Bujang Lapok, Musang Berjanggut, Labu dan Labi, Nasib Si Labu Labi dan Ibu Mertua-ku.

Ramlee juga telah memberi pengiktirafan kepada bakat Ahmad C dengan melantik beliau sebagai salah seorang ahli kumpulan Panca Sitara. Sepanjang penglibatan Ahmad C dalam bidang seni beliau telah berlakon lebih dari 60 buah filem di Studio Jalan Ampas.

Beliau merupakan seorang yang mempunyai banyak bakat. Selain daripada berlakon dan menyanyi, beliau juga mahir bermain beberapa alat muzik. Beliau juga seperti Aziz Jaafar telah bermain muzik bersama Chand-Ni Rat Band ketika bekerja di Malay Film Productions di pertengahan tahun 1950an.

Ahmad C sering mengambil watak lucu kerana itu ialah sifat semulajadinya, dan adakalanya beliau menjadi salah seorang anggota kumpulan jahat seperti cerita dalam filem Semerah Padi dan menjadi samseng dalam filem Pendekar Bujang Lapok. Setelah penutupan Studio Jalan Ampas, beliau telah menjadi kelasi kapal buat beberapa tahun. Kemudian setelah bersara dari belayar, beliau menolong isteri berniaga di kampung.

Kematian
Ahmad C meninggal dunia pada pukul 12 tengah hari di Hospital Kota Tinggi, Johor pada usia 78 tahun akibat masalah jantung yang dialaminya. Anak-anaknya Roziah, Wahidah, Shari, Sharudin dan menantunya Iskandar berada di sisi Allahyarham. Selain mereka, beliau mempunyai dua orang anak lelaki lain iaitu Mohd Sari dan Shahruddin. Jenazah beliau selamat dikebumikan di Tanah Perkuburan Islam, Kota Tinggi selepas Asar.

Filemografi

Filem
 Tahun  Tajuk Watak  Catatan  1951 Penghidupan  Filem pertama 1952 Anjoran Nasib  Aladdin1953 Kerana Kau  Kamil   Ibu  Chemburu1954 Pawang Iman  Harun1955 Penarek Becha  kawan Amran Abu Hassan Penchuri Kassim1956 Hang Tuah
| Orang Mengamuk 4
|
|-
| Semerah Padi 
| Kuncu Borek
|
|-
| Ribut|
|
|-
| Keadilan Illahi| Din
|
|-
| Adek-ku|
| Pelakon undangan 
|-
| rowspan="5"|1957
| Belantara|
|
|-
| Seruan Darah|
|
|-
| Kaseh Sayang|
|
|-
| Hantu Jerangkong| Ali 
|
|-
| Putera Bertopeng 
| Pengikut Tengku Ali
|
|-
| rowspan="6"|1958
| Doktor 
| Rosli
|
|-
| Taufan 
| Samad
|
|-
| Gergasi 
| Ah Chee
|
|-
| Kaki Kuda|
|
|-
| Sumpah Orang Minyak 
| Kawan Buyong
|
|-
| Sri Menanti|
|
|-
| rowspan="4"|1959
| Saudagar Minyak Urat| Pegawai Polis
|
|-
| Pendekar Bujang Lapok| Pendayung Sampan
|
|-
| Musang Berjanggut| Samseng Kuncu Megat 2
|
|-
| Samseng|
|
|-
| rowspan="2"|1960
| Isi Neraka| Bujang
|
|-
| Pertarongan| Lading
|
|-
| rowspan="5"|1961
| Ali Baba Bujang Lapok| Penyamun
| Pelakon tambahan 
|-
| Seniman Bujang Lapok| Encik Ahmad
| Penampilan khas 
|-
| Panji Semerang| Raden Sarikan 
|
|-
| Singapura Dilanggar Todak| Naka 
|
|-
| Si Tanggang| Upik
|
|-
| rowspan="3"|1962 
| Ibu Mertua-ku 
| Hussin Jalal  
|
|-
| Gerhana| Taib
|
|-
| Labu dan Labi 
| Penyanyi kumpulan Pancha Sitara
| Penampilan khas 
|-
| rowspan="3"|1963 
| Kasih Tanpa Sayang| Ahmad
|
|-
| Korban| Arif
|
|-
| Nasib Si Labu Labi| Osman
|
|-
| rowspan="2"|1964 
| Jeritan Batin|
|
|-
| Siapa Besar| Jiran 2
|
|-
| rowspan="2"|1965
| Dayang Senandong| Awang
|
|-
| Sayang Si Buta| Sani 
|
|-
| rowspan="2"|1967
| Jebak Maut| Taib Tobi
|
|-
| A-Go-Go '67| Ahmad 
|
|-
| rowspan="2"|1968
| Ibulah Syurga|
|
|-
| Raja Bersiong'' Pengawal Kampung  Filem terakhir 

Rujukan 

Pautan luar


Kategori:Kelahiran 1932
Kategori:Kematian 2010
Kategori:Pelakon lelaki Singapura
Kategori:Pelakon filem Singapura
Kategori:Penyanyi lelaki Singapura
Kategori:Warga Studio Jalan Ampas
Kategori:Kematian akibat serangan jantung